CELEX: 62017CN0627
Language: hr
Date: 2017-11-08 00:00:00
Title: Predmet C-627/17: Zahtjev za prethodnu odluku koji je 8. studenoga 2017. uputio Okresný súd Dunajská Streda (Slovačka) – ZSE Energia a.s. protiv RG-a

5.2.2018   
            
            
               HR
            
            
               Službeni list Europske unije
            
            
               C 42/3
            
         Zahtjev za prethodnu odluku koji je 8. studenoga 2017. uputio Okresný súd Dunajská Streda (Slovačka) – ZSE Energia a.s. protiv RG-a
   (Predmet C-627/17)
   (2018/C 042/06)
   Jezik postupka: slovački
   
      Sud koji je uputio zahtjev
   
   Okresný súd Dunajská Streda
   
      Stranke glavnog postupka
   
   
      Predlagatelj (tužitelj): ZSE Energia a.s.
   
      Protustranka (tuženik): RG
   
      uz sudjelovanje: ZSE Energia CZ s.r.o.
   
      Prethodna pitanja
   
   
            
               1.
            
            
               Treba li pojam „jedna od stranaka” iz članka 3. stavka 1. Uredbe (EZ) br. 861/2007 Europskog parlamenta i Vijeća od 11. srpnja 2007. (1) o uvođenju europskog postupka za sporove male vrijednosti (SL 2007., L 199, str. 1.) (SL, posebno izdanje na hrvatskom jeziku, poglavlje 19., svezak 10., str. 100.; u daljnjem tekstu: Uredba br. 861/2007), tumačiti na način da uključuje i „umješača” to jest osobu koja sudjeluje u postupku a nije ni predlagatelj (tužitelj) ni protustranka (tuženik), nego u postupak stupa kako bi poduprla zahtjeve predlagatelja (tužitelja) ili protustranke (tuženika)?
            
         
            
               2.
            
            
               Ako se „umješač” ne može smatrati „strankom” u smislu članka 3. stavka 1. Uredbe br. 861/2007:
               ulazi li u područje primjene Uredbe br. 861/2007, u smislu članka 2. stavka 1. u vezi s člankom 3. stavkom 1. te uredbe, postupak između predlagatelja (tužitelja) i protustranke (tuženika) pokrenut primjenom obrasca A iz Priloga [I.] Uredbi br. 861/2007, ako oni imaju prebivalište u istoj državi članici u kojoj je i sjedište nadležnog suda, a samo „umješač” ima prebivalište u drugoj državi članici?
            
         
      (1)  SL 2007., L 199, str. 1.